РЕПУБЛИКА СРБИЈА

АП ВОЈВОДИНА

ОПШТИНА ИНЂИЈА

ОПШТИНСКО ВЕЋЕ

Број: 434-2/2019-III

Дана: 7.02.2019

Општинско веће општине Инђија решавајући по жалби „ УКУС“ А.Д. Пећинци, ул. Слободана Бајића бр.12, Пећинци ПИБ 100698896, на основу чл. 136. и 170. Закона о општем управном поступку („Службени гласник РС“, број 18/2016 ), чл. 60. Закона о финансирању локалне самоураве ( „Службени гласник РС“, број 62/2006...83/2016 ) и чл. 2. став1.тачка 5. одлуке о Општинском већу општине Инђија („Службени лист општина Срема“, број 25/2008 и 15/2010), на седници одржаној дана 7. фебруара 2019.године, доноси

**Р Е Ш Е Њ Е**

**ПОНИШТАВА СЕ**  Решење Општинске управе Инђија- Одељења за утврђивање и наплату јавних прихода број: 06-434-01-1/66/2014 од дана 18.07.2014.године и предмет враћа првостепеном органу на поновни поступак и одлучивање.

**О б р а з л о ж е њ е**

Пресудом Управног суда- Oдељења у Новом Саду посл.бр. III-7 У. 14411/16 од 05.децембра 2018.године поништено је решење Општинског већа општине Инђија број 434-4/2016-III од 02.09.2016.године , којим је одбијена као неоснована жалба „ УКУС“ А.Д. Пећинци, Ул. Слободана Бајића бр.12, Пећинци ПИБ 100698896 изјављена против решења Општинске управе Инђија- Одељења за утврђивање и наплату јавних прихода број: 06-434-01-1/66/2014 од дана 18.07.2014.године и предмет враћен надлежном органу органу на поновно одлучивање.

Решењем Општинске управе Инђија- Одељења за утврђивање и наплату јавних прихода број: 06-434-01-1/66/2014 од дана 18.07.2014.године је пореском обвезнику „ УКУС“ А.Д. Пећинци, Ул. Слободана Бајића бр.12, Пећинци ПИБ 100698896 утврђена локална комунална такса за период 01.01.2014. године – 31.12.2014.године, за истицање фирме на пословном простору: Крчедин, ул. Дунавска бр. 2, зона 2, у износу од 38.200,00 динара; Инђија, ул. Цара Душана бр. 33, зона 2, у износу од 57.300,00 динара; Инђија, ул. Железничка бр. 38, зона 2, у износу од 57.300,00 динара, Бешка, ул. Кнеза Милошабр. 2а, зона 3, у износу од 38.200,00 динара; Љуково, ул. 1. новембра бр. 88, зона 3, у износу од 38.200,00 динара, Јарковци, ул. Ивана Милутиновића бб, зона 3, у износу од 38.200,00 динара; Бешка, Трг Српских Јунака бр. 2, зона 3, у износу од 34.448,21 динар и Бешка, ул. Бранка Радичевића бр. 2, зона 3, у износу од 37.742,86 динара, у укупном годишњем износу од 334.591,07 динара. Месечни износ локалне комуналне таксе за 2014.годину износи 27.882,59 динара.

Незадовољан ожалбеним решењем жалилац је благовремено изјавио жалбу због погрешно и непотпуно утврђеног чињеничног стања, повреде одредаба Закона о општем управном поступку, погрешне примене Закона о финансирању локалне самоуправе, погрешне примене материјалног права, са предлогом да другостепени орган укине првостепено решење и предмет врати првостепеном органу на поновно одлучивање.

Размотривиши жалбу, ожалбено решење и приложене списе предмета, овај орган као другостепени утврђује да је жалба основана, а по пресуди Управног суда посл.бр. III-7 У. 14411/16 од 05.децембра 2018.године.

Овај орган као другостепени налази да је приликом доношења ожалбеног решења извршена повреда правила поступка прописана одредбом члана 199.став 2. Закона о општем управном поступку ( „ Службени лист СРЈ“; бр. 33797, 31/01 и „Службени гласник РС“, бр. 30/10), према којој образложење решења не садржи утврђено чињенично стање и разлоге, који с обзиром на утврђено чињенично стање, упућују на решење какво је дато у диспозитиву. Ово из разлога што ожалбено решења не садржи, у смислу члана 15а став 5., Закона о финансирању локалне самоуправе, податак о висини просечне зараде по запосленом оствареној на терирорији јединице локалне самоуправе у периоду јануар-август 2013.године, која претходи години за коју је жалиоцу утврђена такса за истицање фирме на пословном простору, те се не може да испитати да ли је првостепени орган решењем определио износ локалне комуналне таксе за истицање фирме на пословном простору за 2014.годину у складу са одредбом чл. 15. став 2. истог Закона којом је прописано да правна лица која су према закону којим се уређује рачуноводство разврстана у средња правна лица, као и предузетници и мала правна лица која имају годишњи прихода преко 50.000.000,00 динара ( осим предузетника и правних лица која обављају делатности: банкарства, осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде, казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају на годишњем нивоу највише до две просечне зараде.

На основу горе наведеног поништава се Решење Општинске управе Инђија- Одељења за утврђивање и наплату јавних прихода број: 06-434-01-1/66/2014 од дана 18.07.2014.године и предмет враћа првостепеном органу на поновни поступак и одлучивање.

УПУСТВО О ПРАВНОМ СРЕДСТВУ: Против овог решења може се покренути управни спор тужбмом код управног суда у року од 30 дана од дана пријема решења. Тужба се предаје суду непосредно или путем поште.

председавајући

заменик Председника општине

Драгана Радиновић

РЕШЕЊЕ ДОСТАВИТИ:

1. „УКУС“ А.Д. Пећинци, ул. Слободана Бајића бр. 12 Пећинци
2. Општинском већу,
3. Одељењу за утврђивање и наплату јавних прихода,
4. Архиви